proxectonos/corpus_dominio_legal_administrativo_tmp huggingface dataset:
07/07/2022 | Administración LocalMunicipal
San Sadurniño
Aprobación padrón fiscal sumidoiros 2021

Apróbase por Resolución da Alcaldía con data de 28 de xuño de 2022, o padrón fiscal de sumidoiros do ano 2021, que comprende un total de 300 recibos por un importe un total de 6.279,24 euros e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 30 de xuño de 2022. O ALCALDE, Secundino García Casal.
07/07/2022 | Administración LocalMunicipal
Neda
Exposición pública da conta xeral 2021

Formulada e rendida a conta xeral do orzamento desta Corporación correspondente ao exercicio 2021 e informada pola Comisión Especial de Contas de data 4 de xullo de 2022, exponse ao público cos documentos que a xustifican, na Intervención desta entidade durante quince días hábiles, contados a partires do seguinte ao da inserción do presente edicto no Boletín Oficial da Provincia, co obxeto de que os interesados podan examinala e formular por escrito os reparos e observacións que estimen oportunos/as, durante o mencionado prazo de exposición. De presentarse algun/ha estos/as serán examinados pola Comisión Especial de Contas e practicadas por esta cantas comprobacións estime necesarias emitirá novo informe, de conformidade co disposto na Disposición final decimonovena da Lei 11/2020, do 30 de decembro de 2020, de Presupostos Xerais do Estado para o 2021, que modifica o texto refundido da Lei reguladora das facendas locais, aprobado polo Real Decreto lexislativo 2/2004, do 5 de marzo, no que respecta o seu artigo 212.-Rendición, publicidade e aprobación da conta xeral. Vila de Neda, 4 de xullo do 2022. O ALCALDE Asdo.: Ángel Alvariño Saavedra
07/07/2022 | Administración LocalMancomunidades
Mancomunidade de Concellos da Comarca de Ferrol
Edito aprobación definitiva expediente de modificación de crédito 04/2022, subexpediente de suplemento de crédito 01/2022

O Pleno da Corporación da Mancomunidade de Concellos da Comarca de Ferrol, na sesión celebrada o 09/05/2022, aprobou inicialmente o expediente de modificación de crédito 04/2022, subexpediente de suplemento de crédito 01/2022 Transcorreu o prazo de exposición pública dos expedientes sen que conste expresamente que se presentasen alegacións, tal e como certifica o secretario da Mancomunidade en data 27/06/2022 Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 30 de xuño de 2022 O Presidente da Mancomunidade Angel Mato Escalona
07/07/2022 | Administración LocalMunicipal
Zas
Convocatoria para a contratación de 4 peóns de obras e servizos múltiples dentro do Programa PEL_Concellos 2022

ANUNCIO Anuncio da convocatoria para a contratación de catro peóns de obras e servizos múltiples dentro do Programa de axudas á contratación de persoal para a execución de obras e servizos municipais nos concellos da provincia (liña PEL_CONCELLOS 2022) Mediante Resolución da Alcaldía núm.216/2022, do 4 de xullo de 2022, aprobáronse as Bases da convocatoria para a contratación de catro peóns de obras e servizos múltiples dentro do Programa de axudas á contratación de persoal para a execución de obras e servizos municipais nos concellos da provincia (liña PEL_ CONCELLOS 2022). O prazo de presentación de instancias é de 5 días hábiles, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases na sede electrónica do Concello de Zas https://sede.concellodezas.org/En Zas, 5 de xullo de 2022. O concelleiro delegado D. Óscar Lema Romero (Decreto de delegación competencias 167/2022, do 27/05/2022)
07/07/2022 | Administración LocalMunicipal
Abegondo
Aprobación definitiva orzamento 2022

Aprobado inicialmente o orzamento, plantilla e cadro de persoal para o exercicio 2022 na sesión ordinaria do Pleno municipal do 30 de maio de 2022 e publicado anuncio de exposición ao público no BOP núm.106 do 6 de xuño de 2022. Transcorrido o prazo de 15 días previsto no artigo 169.1 do TRLRFL, non se presentaron alegacións, de conformidade co mesmo artigo procédese a publicación do mesmo resumido por capítulos e cadro de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende o día seguinte á data de publicación do presente anuncio de conformidade co previsto no artigo 46.1 da lei 29/98 da xurisdición contencioso-administrativa. Abegondo,29 de xuño de 2022 O alcalde José Antonio Santiso Miramontes
07/07/2022 | Administración LocalMunicipal
Curtis
MC 10/2022.2.º crédito extraordinario e suplemento de crédito 2022

ANUNCIO DE APROBACIÓN DEFINITIVA ASUNTO: MODIFICACIÓN DE CRÉDITO 10/2022: 2.º crédito extraordinario e SUPLEMENTO DE CRÉDITO EXPEDIENTE: 2022/T002/000010 O Pleno municipal, en sesión ordinaria celebrada o día 3 de xuño de 2022, acordou aprobar inicialmente o expediente de modificación de créditos 10/2022, crédito extraordinario e suplemento de crédito, por un importe de DOUSCENTOS VINTE E NOVECENTOS CINCUENTA E DOUS MIL EUROS OITENTA E SEIS CÉNTIMOS (222.952,86 €) o que se expuxo ao público polo prazo de quince días hábiles, contados a partir da súa publicación no BOP n.º 109, do 9/06/2022, sen que no dito prazo de presentara alegación ou reclamación algunha. De acordo co disposto nos artigos 177.2 e 169.3 do TRLRFL, faise público o resumo por capítulos do estado de gastos e ingresos do referido orzamento, que queda como segue: Curtis, 4 de xullo de 2022. O alcalde Javier Francisco Caínzos Vázquez
07/07/2022 | Administración LocalMunicipal
Vimianzo
Convocatoria selección personal: Bolsa Socorrista Piscina (segunda convocatoria de 2022)

Por Resolución de Alcaldía núm.791/2022 de data 04/07/2022 aprobáronse as bases do proceso de selección para a elaboración dunha bolsa de traballo para a contratación de socorristas de piscina no Concello de Vimianzo, como persoal laboral temporal, grupo de cotización 3 (Exp.2022/E001/000056). As bases están a disposición das persoas interesadas no taboleiro de anuncios da sede electrónica do Concello de Vimianzo: https://sede.vimianzo. gal O prazo de presentación de solicitudes será de dous (2) días naturais contados a partir do día seguinte á data de publicación desta convocatoria no Boletín Oficial da Provincia. Vimianzo, 5 de xullo de 2022 A Alcaldesa Mónica Rodríguez Ordóñez
07/07/2022 | Administración LocalMunicipal
Rianxo
Intervención
Aprobación inicial da modificación das bases de execución do Orzamento prorrogado en 2022

O Pleno Municipal do Concello de Rianxo aprobou inicialmente na súa sesión ordinaria do 30/06/2022, o expediente de modificación da base 27ª das Bases de Execución do Orzamento prorrogado en 2022, co fin de incluír unha nova subvención nominativa. En cumprimento do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción deste edito no BOP, a fin de que durante o mesmo poidan formularse as reclamacións que se consideren pertinentes. No caso de que non se presente ningunha reclamación, o acordo inicial elevarase a definitivo. Rianxo, 1 de xullo de 2022 O alcalde, Adolfo Muíños Sánchez
07/07/2022 | Administración LocalMunicipal
Rianxo
Intervención
Aprobación inicial do suplemento de crédito 2/2022

O Pleno Municipal do Concello de Rianxo, na sesión ordinaria do 30/06/2022, acordou aprobar inicialmente o expediente de suplemento de crédito 2/2022 para o financiamento de actuacións de modernización das infraestruturas escénicas e musicais do Auditorio, financiada cos Fondos Next Generation EU (MRR) En cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción deste edito no BOP, a fin de que durante o mesmo poidan formularse as reclamacións que se consideren pertinentes. Non obstante, a disposición adicional sétima do Real Deceto-lei 36/2020, do 30 de decembro, modificada pola disposición final 31.8 do Real Decreto-lei 6/2022, do 29 de marzo introduce unhas disposicións específicas na xestión dos créditos orzamentarios das entidades locais, destinados a proxectos financiados con fondos europeos no marco do Mecanismo de Recuperación e Resiliencia. Segundo este precepto, a aprobación inicial deste suplemento de crédito é inmediatamente executiva, sen prexuízo das reclamacións que se promovan contra ela. As reclamacións deberán substanciarse dentro dos oito días seguintes aos da súa presentación, entendéndose desestimadas de non notificarse a súa resolución dentro do dito prazo. Rianxo, 1 de xullo de 2022 O alcalde, Adolfo Muíños Sánchez
13/07/2022 | Administración LocalMunicipal
Sobrado
Exposición pública da aprobación do padrón fiscal SAF de xuño 2022

EDICTO EXPOSICIÓN PÚBLICA DA APROBACIÓN DO PADRÓN FISCAL S. A. F. XUÑO 2022 Por resolución da Alcaldía n.º 284/2022, de data 7 de xullo de 2022, acordouse aprobar os padróns fiscais do mes de xuño de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do servizo de axuda no fogar no Concello de Sobrado no mes de xuño de 2022, de conformidade e en aplicación da Ordenanza reguladora do servizo de axuda no fogar deste Concello. No uso das atribucións que me outorga a lexislación do réxime local vixente, RESOLVO: PRIMEIRO.–Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de xuño de 2022, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.436,21€ e 5.146,97 €. SEGUNDO.–Dese conta do presente aos servizos administrativos e contables aos efectos oportunos. TERCEIRO.–Expoñer ao público o padrón aprobado mediante a publicación de edicto no Boletín Oficial da Provincia e no taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. CUARTO.–Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.–O prazo de cobro en período voluntario será de 2 meses, contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP n.º 75, do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 7 de xullo de 2022. O alcalde Luís Lisardo Santos Ares
13/07/2022 | Administración LocalMunicipal
Brión
Aprobación definitiva do padrón do lixo 2022

Rematado o período de exposición ao público do padrón de recollida do lixo correspondente ao ano 2022, por resolución de Alcaldía do 01/07/2022 aprobouse definitivamente o mesmo, que consta de 3900 recibos e ascende a cantidade de rescentos setenta e nove mil oitocentos doce con cincuenta e dous céntimos de euro (379812,52 €). Brión, 8 de xullo de 2022 O ALCALDE Asdo: Pablo Lago Sanmartin
13/07/2022 | Administración LocalMunicipal
O Pino
Aprobación da fixación do prezo público para a realización da actividade Vai de Praia 2022

Por resolución de alcaldía de data 08 de xullo de 2022 adoptouse o seguinte acordo: Primeiro.- Aprobar a fixación do prezo público pola actividade “Vai de Praia” segundo o establecido na seguinte táboa: Segundo.- Publicar o acordo adoptado pola entidade no taboleiro de anuncios por un prazo de 15 días, así como no BOP. O Pino, 08 de xullo de 2022 O Alcalde Manuel Taboada Vigo
13/07/2022 | Administración LocalMunicipal
Cambre
Aprobación inicial das bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2022.

O Pleno municipal, na súa sesión ordinaria do día 30 de xuño de 2022, aprobou inicialmente as bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2022. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, de 17 de novembro, xeral de subvencións. Poden consultar o texto íntegro das bases aprobadas polo Pleno municipal no taboleiro de anuncios municipal sito na casa do concello (rúa Adro, 1 – 15660 Cambre), así como no taboleiro de anuncios electrónico e no Portal de Transparencia municipais (apartado de “Información de relevancia xurídica”), aos cales se pode acceder a través da sede electrónica municipal (https://sede.cambre.es/). Cambre, 07 de xullo de 2022 O alcalde Óscar A. García Patiño
13/07/2022 | Administración LocalMunicipal
Cerceda
Aprobación padrón das taxas de piscina e ximnasio. Mes de xullo do 2022

O decreto de alcaldía 631/2022, de 7/07/2022 aprobou o padrón da taxa municipal de ximnasio e piscina municipal, correspondente ó mes de xullo de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 8 de xullo de 2022 Nereida Pino Orno Nayach. Alcalde do Concello de Cerceda
13/07/2022 | Administración LocalMunicipal
Cerceda
Intervención
Aprobación do orzamento do ano 2022

ANUNCIO Aprobación inicial do orzamento de 2022 Aprobado inicialmente polo Pleno do Concello, na sesión extraordinaria celebrada con data do 7 de xullo de 2022, o orzamento municipal para o exercicio económico do ano 2022, a plantilla de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público, polo prazo de 15 días hábiles, que empezará a contar desde o seguinte ao de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o orzamento entenderase aprobado definitivamente. O que se fai público para xeral coñecemento. Cerceda, 8 de xullo de 2022. O alcalde-presidente Juan Manuel Rodríguez García
13/07/2022 | Administración LocalMunicipal
Aranga
Secretaría - Intervención
Anuncio de aprobación definitiva do orzamento municipal do exercicio 2022

Aprobado inicialmente polo Pleno Municipal con data 09/06/2022 o orzamento xeral municipal para o exercicio de 2022, e tras estar exposto ao público durante o prazo de quince días hábiles dende a publicación do anuncio no Boletín Oficial da Provincia do 14/06/2022, sen que se presentaran alegacións, de conformidade co disposto no artigo 169.3 do Real Decreto Lexislativo 2/2004, do 5 de marzo, que aproba o Texto Refundido da Lei reguladora das facendas locais, queda elavado a definitivo o acordo de aprobación, procedendo á publicación do orzamento resumido por capítulos: ESTADO DE GASTOS ESTADO DE INGRESOS Igualmente quedou aprobado o cadro de persoal e a relación de postos de traballo deste Concello, segundo o que preceptúa o artigo 127 do Real Decreto Lexislativo 781/1986, do 18 de abril, que se reproduce de seguido: I. FUNCIONARIOS: II. PERSOAL LABORAL Contra o acordo de aprobación definitiva do orzamento municipal e o cadro de persoal, que esgota a vía administrativa, poderá interpoñerse directamente recurso contencioso-administrativo, na forma e nos prazos que establece a Lei 29/1998, do 13 de xullo, reguladora da xurisdición contencioso-administrativa, sen prexuízo de calquera outro recurso que proceda en dereito. Aranga, 7 de xullo de 2022. O alcalde Asdo.: Alberto Platas Álvarez
13/07/2022 | Administración LocalMunicipal
Vimianzo
Aprobación da bolsa de traballo para técnicos/as de igualdade

Aprobación da bolsa de traballo para a cobertura de postos de técnico/a Igualdade no Concello de Vimianzo Por Resolución da Alcaldía núm.815/2022, de data 07/07/2022, aprobouse a bolsa de traballo para a cobertura de postos de técnico/a de Igualdade no Concello de Vimianzo, funcionarios interinos (grupo A2) (Exp.2022/E001/000008): RECURSOS: Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación (mediante o anuncio, segundo a base 9.ª). Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Vimianzo, 7 de xullo de 2022. A alcaldesa Mónica Rodríguez Ordóñez
13/07/2022 | Administración LocalMunicipal
Ames
Corrección de erros do anuncio publicado no BOP número 123 do 30/06/2022, relativo á aprobación oferta de emprego público do Concello de Ames correspondente ao ano 2022.

Corrección de erros do anuncio publicado no Boletín Oficial da Provincia número 123 do dia 30 de xuño de 2022, relativo á Aprobación oferta de emprego publico do Concello de Ames correspondente ao ano 2022. Advertido erro no anuncio publicado no BOP número 123 do dia 30 de xuño de 2022, relativo á Aprobación oferta de emprego publico do Concello de Ames correspondente ao ano 2022, faise pública a seguinte corrección de erros: Substitúese a táboa de: 1. b) Prazas ofertadas ao abeiro da taxa de reposición de efectivos autorizada no artigo 20. un.8 da LPXE 2022 pola seguinte táboa correcta: 1. b) Prazas ofertadas ao abeiro da taxa de reposición de efectivos autorizada no artigo 20. un.8 da LPXE 2022 O que se fai público para xeral coñecemento En Ames, a 8 de xullo do 2022 O alcalde José Blas García Piñeiro
13/07/2022 | Administración LocalMunicipal
A Coruña
Tesourería e Recadación
Prescrición de obrigas recoñecidas de exercicios pechados

A Xunta de Goberno Local, na sesión ordinaria que tivo lugar o 6 de xullo de 2022, adoptou, entre outros, o seguinte acordo: “Primeiro.- Aprobar inicialmente o expediente de prescrición das obrigas recoñecidas pendentes de pagamento de exercicios pechados por un importe total de 387.061,93 €, correspondentes ós exercicios comprendidos entre 1992 e 2014, ambos incluídos. A desagregación por terceiro e concepto recóllese no ANEXO I e listados que obran no expediente. Segundo.- Publicar no Boletín Oficial da Provincia o presente acordo para a súa exposición pública por un prazo de VINTE días para que os interesados poidan comparecer e formular as alegacións, suxestións ou reclamacións que estimen oportunas. A Coruña, 7 de xullo de 2022 O Concelleiro da Área de Economía, Facenda e Réxime Interior José Manuel Lage Tuñas
13/07/2022 | Administración LocalMunicipal
Vilarmaior
Secretaría - Intervención
Información pública aprobación padróns fiscais taxa SAF xuño 2022

Mediante Decretos da Alcaldía de data do 08 de xullo de 2022 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de xuño de 2022, por importe de 1.580,60 euros e 1.739,61 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 08 de xullo de 2022. O ALCALDE, Carlos Vázquez Quintián
13/07/2022 | Administración LocalMunicipal
San Sadurniño
Aprobación de padrón fiscal abastecemento domiciliario de auga potable primeiro trimestre de 2022.

Apróbase por Resolución da Alcaldía con data de 7 de xullo de 2022, o padrón cobratorio correspondente ó abastecemento domiciliario de auga potable do 1º trimestre do ano 2022, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación San Sadurniño, 7 de xullo de 2022. O ALCALDE, Secundino García Casal.
13/07/2022 | Administración LocalMunicipal
Cabana de Bergantiños
AprobaciÓn SAF maio 2022

“Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Amaia Maria Stankova Codony, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de maio de 2022. Elaborados os padróns mensuais que conteñen as liquidacións da taxa pola prestación do servizo do SAF no mes de maio de 2022, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de maio de 2022. O padrón correspondente ao mes de maio consta de 110 contribuíntes (47 de libre concurrencia e 63 de dependencia) e un importe total de 5.344,70 € (3.938,89 € usuarios de dependencia e 1.405,81 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 8 de xullo de 2022 O alcalde Asdo. José Muíño Domínguez
13/07/2022 | Administración LocalMunicipal
San Sadurniño
Aprobación do padrón fiscal da Escola Infantil Municipal A Rolada do mes de xuño de 2022

Apróbase por Resolución da Alcaldía, decreto nº 2022-0336, con data 04 de xullo de 2022, o padrón fiscal do mes de xuño do exercicio 2022 das tarifas correspondentes a un total de 24 persoas usuarias da Escola Infantil Municipal A Rolada, por un importe de 5093,24 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante transferencia bancaria nos dez primeiros días do mes seguinte, na entidade ou entidades financeiras que indique a concesionaria do servizo. San Sadurniño, 04 de xullo de 2022 O ALCALDE, Secundino García Casal
13/07/2022 | Administración LocalMunicipal
Ames
Aprobación de liquidacións correspondentes ás listas cobratorias do prezo público pola prestación do servizo das escolas infantís A Madalena e O Bosque, período xullo 2022

Por Decretos de Alcaldía de data 6 de xullo de 2022 aprobáronse as liquidacións correspondentes a: Lista cobratoria do prezo público pola prestación do servizo da escola infantil O Bosque, período xullo 2022. Lista cobratoria do prezo público pola prestación do servizo da escola infantil A Madalena, período xullo 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nas listas cobratorias contributivas e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos prezos públicos indicados, para o concello de Ames, será do día 12 de xullo de 2022 ao 12 de setembro de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 12 de setembro de 2022 obter un duplicado nas oficinas do concello de Ames sitas en: Bertamiráns: Praza Horta de Abaixo nº 6, local 18 Milladoiro: Rúa Viorneira 6 Bx OFICINA VIRTUAL TRIBUTARIA: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 7 de xullo de 2022 O alcalde José Blas García Piñeiro
13/07/2022 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xullo de 2022

Por Decreto de Alcaldía, de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xullo de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 7 de xullo de 2022 ao 19 de setembro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 7 de xullo de 2022 A alcaldesa en funcións, Fernando Marcos Sergio Gonzalo Cabetas Mate
13/07/2022 | Administración LocalMunicipal
Fene
Secretaría
Anuncio cobranza SAF xuño 2022

Por Resolución da Alcaldía núm.960/2022, de 6 de xullo, aprobáronse os padróns fiscais correspondentes ao mes de xuño do 2022 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o período de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e as recargas que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan cargados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 7 de xullo de 2022 O alcalde Asdo.: Juventino José Trigo Rey
13/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82529. Vivenda e peche. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ion Stefan Ramon Alfonso Maestre Perez de Nanclares solicita de Augas de Galicia, por atoparse nas marxes do río San Pedro, a autorización de obras na parcela de referencia catastral 3170407NH5937S0001XY, no lugar de Avda. das Mariñas, n.º 189, parroquia de San Pedro de Nós (San Pedro), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82529. As obras solicitadas consisten na construción dunha vivenda, peche de parcela mediante muro de formigón rematado con perfís tubulares de aluminio, incluíndo unha porta de acceso peonil e outra de acceso rodado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 7 de xullo de 2022. A/o xefa/e do Servizo Territorial - Stefan Bogdan Allitou Iciarra (sinatura dixital)
13/07/2022 | Administración LocalMunicipal
Paderne
Convocatoria selección personal. limpeza de praias 2022, catro peóns

Por Decreto Nº 286/2022 de 6 de xullo de 2022 o Alcalde-presidente do Concello de Paderne resolveu convocar procedemento público para a contratación laboral temporal de catro peóns para a realización do Servizo de Limpeza de praias ao abeiro do programa MA100: subvencións a concellos da provincia para limpeza de praias marítimas no 2022, por un período de dous meses e vinte e cinco días, e aprobar as bases para a realización do correspondente concurso-oposición. As bases están a disposición dos/as interesados/as no taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 7 de xullo de 2022 O Alcalde-presidente César Longo Queijo